Napirend előtt: **2.** szám

**E L Ő T E R J E S Z T É S**

***a Képviselő-testület 2014. május 22-i rendes ülésére***

**Tárgy:** Beszámoló a Képviselő-testület lejárt határidejű határozatainak végrehajtásáról

Készítette: …………………………….

dr. Murai Renáta

Jegyzői Titkárság vezetője

Egyeztetve: …………………………….

Dankó Virág

Alpolgármester

Látta: …………………………………

dr. Szalai Tibor

Jegyző

A napirend zárt ülésen történő

tárgyalást nem igényel.

**Tisztelt Képviselő-testület!**

A Képviselő-testület lejárt határidejű határozatainak végrehajtásáról - a feladatok elvégzésére kijelölt személyek jelentése alapján - az SZMSZ 14. § (1) bekezdése szerint az alábbiakban számolok be.

**Budapest Főváros II. ker. Önkormányzat  
3/2013. (I. 18.) képviselő-testületi határozata**

A Képviselő-testület

felhívja a HARIS Kereskedőház Ingatlanforgalmazó és Szolgáltató Kft. és az OTP Ingatlan Zrt., mint szerződő felek figyelmét arra, hogy közöttük 2012. december 17-én köttetett szerződés tekintetében elővásárlási joggal bíró Budapest Főváros II. Kerületi Önkormányzatának megfelelő tájékoztatását elmulasztották, egyúttal felhívja a szerződő feleket arra, hogy ezen kötelezettségüknek a megfelelő formai és tartalmi követelményeknek megfelelően tegyenek eleget.

A Képviselő-testület felkéri a polgármestert a szükséges intézkedések megtételére.

**Felelős**: Polgármester

**Határidő**: azonnal

(17 képviselő van jelen, 15 igen, 2 tartózkodás)

**Budapest Főváros II. ker. Önkormányzat  
4/2013. (I. 18.) képviselő-testületi határozata**

A Képviselő-testület

kinyilvánítja azon véleményét, hogy a HARIS Kereskedőház Ingatlanforgalmazó és Szolgáltató Kft. és az OTP Ingatlan Zrt. között 2012. december 17-én a Felvinci út 2. szám alatt található, az ingatlan-nyilvántartásba 12720/11 helyrajzi számon felvett ingatlan vonatkozásában megkötött adásvételi szerződés ütközik a jóerkölcs szabályaival, ezért a Ptk. 200. § (2) bekezdése szerint semmisnek tekintendő.

A Képviselő-testület felkéri a polgármestert a semmisség megállapításához szükséges jogi lépések és egyéb szükséges intézkedések megtételére.

**Felelős**: Polgármester

**Határidő**: azonnal

(16 képviselő van jelen, 15 igen, 1 tartózkodás)

**Budapest Főváros II. ker. Önkormányzat  
5/2013. (I. 18.) képviselő-testületi határozata**

A Képviselő-testület

kinyilvánítja, hogy a Felvinci út 2. szám alatt található, az ingatlan-nyilvántartásba 12720/11 helyrajzi számon felvett ingatlan vonatkozásában kiemelt feladatának tartja a kulturális és építészeti örökség védelmét, és a közösségi funkciók előtérbe helyezését. Ezen célokból következően nem kíván olyan javaslatot tárgyalni, amely a területre vonatkozóan a lakófunkció közösségi funkciókkal szembeni erősítését, és ehhez kapcsolódóan a terület beépítési paramétereinek növelését célozza.

**Felelős**: Polgármester

**Határidő**: azonnal

(16 képviselő van jelen, 15 igen, 1 tartózkodás)

**A 3-5/2013.(I.18.) határozatok végrehajtása**: a HARIS Kereskedőház Ingatlanforgalmazó és Szolgáltató Kft. és az OTP Ingatlan Zrt. képviselő-testületi határozatnak megfelelő tájékoztatása megtörtént.

Kérem a határozat végrehajtásáról szóló beszámoló elfogadását.

**Budapest Főváros II. ker. Önkormányzat  
18/2013.(I.24.) képviselő-testületi határozata**

A Képviselő-testület

úgy dönt, hogy a Budapest Főváros II. Kerületi Önkormányzat a bérleti szerződés megkötésétől számított **5 év határozott időre bérbe adja** Zielbauer Éva részére a 12794/0/A/2 hrsz. alatt nyilvántartásba vett, természetben a Budapest II. ker. Eszter u. 14. as. 2. szám alatt található 1+1 szoba, összkomfortos, 51 m2 alapterületű lakást, amennyiben Zielbauer Éva az alábbi feltételeket együttesen teljesíti és csak ebben az esetben köt vele bérleti szerződést:

1./ a 2012. november 30-ig fennálló 372.785,- Ft tőke, valamint késedelmi kamatai összegű használati díjtartozásából a HÁLÓZAT Alapítvány 2012. június 4-én hozott határozata alapján megállapított 245.659,- Ft támogatáson felüli összeget, azaz 127.126,- Ft tőketartozást az Önkormányzattal kötött részletfizetési megállapodás keretén 12 havi részletben megfizeti, és

2./ a 2013. január 1-től esedékes – folyó – használati díjakat és a lakás használatával együtt járó, a bérbeadó által a lakás használata keretében nyújtott szolgáltatások díját esedékességkor megfizeti.

Amennyiben Zielbauer Éva az esedékes részletek megfizetésével 60 napot meghaladó késedelembe esik, a részletfizetési kedvezmény megszűnik, a megállapodás hatályát veszti, és az egész tartozás járulékaival együtt egy összegben esedékessé válik.

A Képviselő-testület úgy dönt, hogy az Önkormányzat a részletfizetési megállapodás megkötésekor a lakásra fennálló tőketartozásra, a részletfizetési megállapodás aláírásának napjáig keletkezett késedelmi kamatok megfizetését felfüggeszti. Amennyiben Zielbauer Éva az előírt kötelezettségeket a megállapodásban foglaltaknak megfelelően teljesítette és a követelésről lemondásnak a 34/2004.(X.13.) önkormányzati rendelet 12. § (2) bekezdésében meghatározott jövedelmi és vagyoni feltételei fennállnak, a kamattartozás elengedéséről az Egészségügyi, Szociális és Lakásügyi Bizottság véleménye alapján a 6. § (2) bekezdésben foglaltaknak megfelelően a Gazdasági és Tulajdonosi Bizottság jogosult dönteni.

Zielbauer Éva az Önkormányzat tulajdonában álló lakások béréről szóló 51/1995.(XII.18.) rendelet 3/A. § (1)-(2) bekezdései alapján szociális helyzet alapján megállapított bérleti díj, illetve a bérleti szerződés megkötéséig a szociális alapú bérleti díjjal megegyező összegű használati díj fizetésére jogosult.

A Képviselő–testület továbbá úgy dönt, amennyiben Zielbauer Éva a részletfizetési megállapodást jelen határozat kézhezvételétől számított 30 napon belül nem köti meg, vagy a részletfizetéssel érintett díjtartozás nem teljesítés miatt esedékessé válik, vagy a folyó díjakat nem fizeti, nem köt vele bérleti szerződést, a képviselő–testületi határozat a bérleti szerződés megkötésére vonatkozó részében hatályát veszti és a fenti körülmények bekövetkezésétől számított 90 napon belül peres eljárást kezdeményez Zielbauer Évával szemben a lakás kiürítése és díjhátralék, valamint járulékai megfizetése iránt.

**Felelős:** polgármester

**Határidő:** 2014. április 30.

(20 képviselő van jelen, 20 igen, egyhangú)

**Végrehajtás**: 2013. február 18-án kelt levélben tájékoztattuk Zielbauer Évát a döntésről, aki 2013. március 13. napján megkötötte a részletfizetési megállapodást. A használó a részletfizetési megállapodásban foglaltaknak folyamatosan eleget tett, sőt 2013. október 1. napján, hat hónappal az utolsó részlet lejárta előtt, valamennyi tőketartozását egy összegben kifizette.

Zielbauer Éva 2014. március 14-én kelt levelében kérte, hogy az Önkormányzat szíveskedjen a részletfizetési megállapodás aláírásának napjáig fennálló, felfüggesztett késedelmi kamatokat elengedni. Az Egészségügyi, Szociális és Lakásügyi Bizottság 2014. március 26-i, a Gazdasági és Tulajdonosi Bizottság 2014. április 29-i ülésén megtárgyalta a kérelmet. A GTB úgy döntött, hogy a Budapest Főváros II. Kerületi Önkormányzat a 3.994,- Ft késedelmi kamattartozást méltányosságból elengedi, amennyiben Zielbauer Éva a bizottsági határozatról szóló értesítés kézhezvételétől számított 45 napon belül hatósági bizonyítvány bemutatásával igazolja, hogy ingatlan tulajdonjogával, vagy haszonélvezeti jogával nem rendelkezik. A GTB továbbá megállapította, hogy Zielbauer Éva teljesítette a Képviselő-testület 18/2013.(I.24.) határozatában foglaltakat, ezért megköthető vele a lakásbérleti szerződés.

Amennyiben Zielbauer Éva benyújtja a hatósági bizonyítványt és igazolja, hogy megfelel a rendeletben foglalt feltételeknek, intézkedünk a késedelmi kamat törlése iránt és megkötjük vele a lakásbérleti szerződést.

Kérem a végrehajtási határidőt 2014. szeptember 30-ig meghosszabbítani.

Budapest Főváros II. ker. Önkormányzat  
25/2014.(I.30.) képviselő-testületi határozata

A Képviselő-testület

úgy dönt, hogy Budapest Főváros II. Kerületi Önkormányzat a lakásbérleti szerződés megkötésétől **2018. szeptember 30.** napjáig tartó határozott időre **bérbe adja Kovácsné Untervéger Helga** részérea 14863/2/A/1 helyrajzi szám alatt nyilvántartott, Budapest II. kerület **Szépvölgyi út 12.** szám alatti, 2 szobás, 58 m2 alapterületű **lakást.**

Kovácsné Untervéger Helga köteles a bérleti szerződés megkötéséig hatósági bizonyítvány bemutatásával igazolni, hogy ingatlan tulajdonjogával, illetve haszonélvezeti jogával sem ő, sem a lakásban vele együtt élő családtagjai (Kovács Viktor házastárs, Ágh Levente Balázs és Kovács Viktor Benjamin gyermekek) nem rendelkeznek.

A lakásbérleti szerződés megkötésének további feltétele, hogy Kovácsné Untervéger Helga igazolja, hogy a lakásbérleti díj késedelmes fizetéséből eredő késedelmi kamat tartozását kiegyenlítette.

A bérlő az Önkormányzat tulajdonában álló lakások béréről szóló 51/1995. (XII. 18.) rendelet 3/A. § (1) bekezdése b) pontja, és a 3/A. § (2) bekezdése alapján szociális alapú bérleti díj fizetésére jogosult.

Amennyiben Kovácsné Untervéger Helga a hatósági bizonyítványokat a bérleti szerződés megkötéséig nem nyújtja be, vagy a bizonyítvány szerint ő, vagy a lakásban vele együtt élő családtagjai ingatlan tulajdonjogával, vagy haszonélvezeti jogával rendelkeznek, illetve ha a bérleti szerződést jelen határozatról szóló értesítés kézhezvételétől számított 30 napon belül nem köti meg, a határozat hatályát veszti, abból sem jogok, sem kötelezettségek nem keletkeznek, és az Önkormányzat peres eljárást kezdeményez vele, és a lakásban vele együtt élő családtagjaival szemben a lakás kiürítése és az esetlegesen fennálló használati díjhátralék és járulékai megfizetése iránt.

**Felelős**: polgármester

**Határidő**: 2014. április 30.

(20 képviselő van jelen, 20 igen, egyhangú)

**Végrehajtás**: Kovácsné Untervéger Helga a Képviselő-testület határozatában foglaltaknak eleget tett, késedelmi kamat tartozását a megadott határidőn belül kiegyenlítette, és ezt igazolta, az ingatlan tulajdon fennállásával kapcsolatos hatósági bizonyítványokat a képviselő-testületi határozat meghozatala előtt benyújtotta. Kovácsné Untervéger Helga a lakásbérleti szerződést az előírt határidőn belül, 2014. február 7. napján megkötötte.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
44/2014.(II.20.) képviselő-testületi határozata

A Képviselő-testület

úgy dönt, hogy jelen határozat 1. mellékletét képező Megállapodást – a Budapest Főváros Önkormányzata és a Budapest Főváros II. Kerületi Önkormányzat között megkötött közterület-felügyeleti feladatok átadás-átvételéről, ellátásáról szóló Megállapodás megszüntetéséről – elfogadja és egyben felhatalmazza a Polgármestert annak aláírására. Továbbá a jelen határozat 2. mellékletét képező Megállapodást a közterület-felügyeleti feladatok átadás-átvételéről, ellátásáról szintén elfogadja és felhatalmazza a Polgármestert, illetve a Jegyzőt annak aláírására.

**Felelős:** Dr. Láng Zsolt polgármester

**Határidő:** 2014. május 1.

(19 képviselő van jelen, 19 igen, egyhangú)

**Végrehajtás**: Az aláírt megállapodást a Fővárosi Önkormányzat 2014. április 29-én visszajuttatta részünkre, a közterület-felügyeleti feladatok ellátása ennek megfelelően történik.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
45/2014.(II.20.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat Egészségügyi Szolgálata Alapító Okiratának módosítását a jelen határozat melléklete szerinti tartalommal elfogadja és felhatalmazza a Polgármestert az aláírásra.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

Budapest Főváros II. ker. Önkormányzat  
46/2014.(II.20.) képviselő-testületi határozata

A Képviselő-testület

úgy dönt, hogy a Budapest Főváros II. Kerületi Önkormányzat Egészségügyi Szolgálata Alapító Okiratát a jelen határozat melléklete szerinti tartalommal, egységes szerkezetben elfogadja és felhatalmazza a Polgármestert az aláírásra.

**Felelős:** Polgármester

**Határidő:** azonnal

(19 képviselő van jelen, 19 igen, egyhangú)

**A 45-46/2014.(II.20.) határozatok végrehajtása**: a Budapest Főváros II. Kerületi Önkormányzat Egészségügyi Szolgálata Alapító Okiratának módosítása, valamint a módosított, egységes szerkezetbe foglalt Alapító Okirat aláírásra került.

Kérem a határozat végrehajtásáról szóló beszámoló elfogadását.

Budapest Főváros II. ker. Önkormányzat  
58/2014.(III.13.) képviselő-testületi határozata

A Képviselő-testület

úgy dönt, hogy az általa fenntartott szociális és gyermekjóléti intézményeiben a szolgáltatások intézményi térítési díjának felső értékét 2014. április 1. napjától az alábbiak szerint állapítja meg:

|  |  |  |  |
| --- | --- | --- | --- |
| **Ellátási forma** | **Típus** | **Önköltség (Ft)** | **Intézményi**  **térítési díj (Ft)** |
| Szociális étkeztetés  (1 nap) | Ebéd szállítás nélkül | 1 177 | 955 |
| Ebéd szállítással | 1 338 | 1 115 |
| Szállítás | 160 | 160 |
| Házi segítség-nyújtás (1 óra) |  | 5 827 | 5 755 |
| Időskorúak nappali intézményi ellátása (1 nap) | Nappali ellátás étkezés nélkül | 1 764 | 1 330 |
| Nappali ellátás étkezéssel | 2 941 | 2 285 |
| Fogyatékos személyek nappali intézményi ellátása (1 nap) | Nappali ellátás étkezés nélkül | 9 430 | 7 440 |
| Nappali ellátás étkezéssel | 10 116 | 8 125 |
| Jelzőrendszeres házi segítség-nyújtás (1 nap) |  | 175 | 110 |
| Átmeneti elhelyezést nyújtó ellátás | 1 napra | 9 466 | 4 220 |
| 1 hónapra | 283 980 | 126 600 |
| Gyógytorna, masszázs (1 óra) |  | 1 556 | 1 555 |
| Házi gyermekfelügyelet (1 óra) |  | 1 097 | 1 095 |

**Felelős:** Polgármester

**Határidő**: 2014. április 30.

(19 képviselő van jelen, 18 igen, 1 tartózkodás)

**Végrehajtás**: Az intézményi térítési díjakról szóló tájékoztatót közzétettük, valamint az intézmények részére is megküldtük 2014. március 23. napján.

Kérem a határozat végrehajtásáról szóló beszámoló elfogadását.

**H a t á r o z a t i j a v a s l a t**

A Képviselő-testület

3, 4, 5/**2013.;** 25, 44, 45, 46, 58/**2014.** határozatok végrehajtásáról szóló beszámolót elfogadja,

* a 18/2013. (I.24.) határozat végrehajtási határidejét 2014. szeptember 30-ig meghosszabbítja.

**Felelős:** Polgármester

**Határidő:** azonnal

*(A határozat elfogadása egyszerű többségű szavazati arányt igényel.)*

Budapest, 2014. május 13.

**Dr. Láng Zsolt**

**Polgármester**